ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
தொழில்நுட்பமும், திறன்களும் இளம் இந்தியாவின் எதிர்காலத்தை மாற்றுவதற்கான இரண்டு முக்கியமான தூண்கள்: திரு.ராஜீவ் சந்திரசேகர்
2014 ஆம் ஆண்டு பிரதமர் திரு.நரேந்திர மோடி பதவியேற்ற பின்னர் நாட்டின் வரலாற்றில் மிகப் பெரிய மாற்றம் ஏற்பட்டுள்ளதாக மத்திய மின்னணு மற்றும் தகவல்தொழில்நுட்பம், திறன் மேம்பாடு மற்றும் தொழில் முனைவோர் துறை இணையமைச்சர் திரு.ராஜீவ் சந்திரசேகர் கூறியுள்ளார்.
நாடு சுதந்திரமடைந்து 75 ஆண்டு கால வரலாற்றில் இந்திய இளைஞர்களுக்கு இப்போது போல அதிக அளவிலான வாய்ப்புகள் இதற்கு முன்பு எப்போதும் கிடைத்ததில்லை என்று காசியாபாத்தில் உள்ள எச்ஆர்ஐடி குழும நிறுவனங்களின் மாணவர்கள் இடையே உரையாற்றிய அமைச்சர் தெரிவித்தார்.
இந்தியா ஒருபோதும் ஏழை நாடாக இருந்ததில்லை என்று கூறிய அவர், இதற்கு முன்பிருந்த தலைவர்கள் அதனை ஏழை நாடாக ஆக்கி விட்டனர் என்று தெரிவித்தார். பழைய இந்தியாவில் ஊழல், பாகுபாடு போன்றவை மலிந்திருந்தன என்று கூறிய அவர், புதிய இந்தியாவில் வாய்ப்புகள் அதிகரித்து மாற்றம் ஏற்பட்டுள்ளதாக தெரிவித்தார். திரு.நரேந்திர மோடி அரசு பல்வேறு மக்கள் நலக் கொள்கைகள் மற்றும் திட்டங்கள் மூலம் புதிய இந்திய யுகத்தை உருவாக்கியுள்ளதாக அவர் கூறினார்.
முந்தைய செயலிழந்த ஜனநாயகத்திற்குப் பதிலாக அரசு நிர்வாகம் செயல்படும் ஜனநாயகமாக மாற்றியுள்ளது என்றும், அதிகபட்ச நிர்வாகம் தற்போது நடைபெறுகிறது என்றும் அமைச்சர் தெரிவித்தார்.
கடந்த 8 ஆண்டுகளில் இந்தியாவின் முன்னேற்றம் குறித்த சில தரவுகளை எடுத்துரைத்த திரு.ராஜீவ் சந்திரசேகர், இந்தியாவின் இந்த 10 ஆண்டுகளில் நாட்டின் முன்னேற்றத்தை இளம் இந்தியர்கள் வழிநடத்துகின்றனர். 110 யுனிகார்ன் நிறுவனங்கள் உட்பட 90,000-க்கும் மேற்பட்ட புத்தொழில் நிறுவனங்கள் தற்போது இந்தியாவில் இயங்குகின்றன. இதில் இளம் இந்தியர்கள் முக்கியப் பங்கு வகிக்கின்றனர். அவர்களது கடின உழைப்பின் மூலம் வெற்றியை அவர்கள் அடைந்துள்ளனர் என்று தெரிவித்தார்.
மாணவர்களிடையே உரை நிகழ்த்திய பின்னர் அவர்களுடன் அமைச்சர் கலந்துரையாடினார். நிறுவனத்தின் சிறந்த மாணவர்களுக்கு, மாநிலங்களவை உறுப்பினர் டாக்டர் அனில் அகர்வாலுடன் அவர் பரிசுகளை வழங்கினார்.
கடந்த 18 மாதங்களில் அமைச்சர் நாடு முழுவதும் 43 கல்வி நிறுவனங்களுக்கு பயணம் செய்து இந்திய இளைஞர்களுடன் கலந்துரையாடல் மேற்கொண்டார்.
உள்நாட்டு விமானப் போக்குவரத்து அமைச்சகம்
மகாராஷ்டிரா மாநில விமானப் போக்குவரத்தை சிந்துதுர்க் விமான நிலையம் ஊக்குவிக்கும்
சிந்துதுர்க் விமான நிலையப் பணிகளை வர்த்தகத்துறை அமைச்சர் ஆய்வு செய்தார்
மகாராஷ்டிர மாநிலத்தில் இந்த ஆண்டு சிந்துதுர்க் மாவட்டம் பாருலேசிபி என்னும் இடத்தில் புதிய விமான நிலையம் தொடங்கப்பட உள்ளது இந்தத் திட்டத்திற்கான பணிகள், பருவமழை துவங்குவதற்கு முன்பாக, செப்டம்பரில் விநாயகர் சதுர்த்திக் கொண்டாட்டங்களுக்கு முன்னதாக இந்த ஆண்டு ஜூன் மாதம் நிறைவடையும் என எதிர்ப்பார்க்கப்படுகிறது.
சிந்துதுர்க் விமான நிலையம் 200 புறப்பாட்டுப் பயணிகளையும் வருகைப் பயணிகளையும் கையாளும் திறன் கொண்டதாகும். எந்தவிதக் கூடுதல் கட்டுமானமும் இல்லாமல் நெரிசல் நேரங்களில் 400 புறப்பாட்டுப் பயணிகளுக்கும் 400 வருகைப் பயணிகளுக்கும் சேவை புரியும் வகையில் உருவாக்கப்படுகிறது. இந்த விமான நிலையம் உள்நாட்டுப் பயணிகளுக்கு சேவை புரிய ஏற்படுத்தப்பட்டுள்ளது என்ற போதிலும், சர்வதேச சுற்றுலா விமானங்களைக் கையாளும் வசதிகளைக் கொண்டதாகும்.
மகாராஷ்டிரா மாநிலத்தின் கொங்கன் பகுதிகள், கோவாவின் சில பகுதிகள், வடக்கு கர்நாடகா, மேற்கு மகாராஷ்டிரா ஆகியவற்றை இணைக்கும் சிறந்த வான்வழித் தடமாக சிந்துதுர்க் விமான நிலையம் இருக்கும் என்பதால் இது மிகவும் அவசியமாகிறது.
(Visitor Counter : 91
மத்திய அமைச்சரவை
இந்திய பட்டய கணக்காளர் நிறுவனம்- ரஷ்யாவின் தொழில்முறை கணக்காளர்கள் நிறுவனம்: புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்திய பட்டய கணக்காளர் நிறுவனம்  மற்றும் ரஷ்யாவின் தொழில்முறை கணக்காளர்கள் நிறுவனம்  இடையே புரிந்துணர்வு ஒப்பந்தம் மேற்கொள்வதற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டுள்ளது.
விவரங்கள்:
இந்திய பட்டய கணக்காளர் நிறுவனம்  மற்றும் ரஷ்யாவின் தொழில்முறை கணக்காளர்கள் நிறுவனம்  இடையே புரிந்துணர்வு ஒப்பந்தம் மேற்கொள்ள அனுமதி அளிக்கப்பட்டிருப்பதன் வாயிலாக, தொழில்முறை கணக்கியல் பயிற்சி, தொழில்முறை நெறிகள், தொழில்நுட்ப ஆராய்ச்சி, கணக்கியல் சார்ந்த அறிவை மேம்படுத்துதல், தொழில்முறை மற்றும் அறிவுசார் வளர்ச்சி ஆகிய துறைகளில் பரஸ்பர ஒத்துழைப்பு ஏற்பட உதவிகரமாக இருக்கும்.
அமலாக்க உத்தியும் இலக்குகளும்:
கருத்துப் பரிமாற்றம், தொழில்முறை கணக்கியல் பயிற்சி; தொழில்முறை நெறிகள்; தொழில்நுட்ப ஆராய்ச்சி; கணக்காளர்களின் மேம்பாடு பற்றிய தகவல்கள் வாயிலாக கணக்கியல் தொழில்முறை சம்பந்தமான துறைகளில் ஒத்துழைப்பை வலுப்படுத்துவதை, முன்மொழியப்பட்டுள்ள புரிந்துணர்வு ஒப்பந்தம் நோக்கமாகக் கொண்டுள்ளது. கருத்தரங்கங்கள், மாநாடுகள் மற்றும் இரண்டு நிறுவனங்களுக்கும் பயனளிக்கும் வகையிலான இணை நடவடிக்கைகளின் வாயிலாக பரஸ்பர ஒத்துழைப்பை ஊக்குவிப்பதும், உலகளவில் இந்த தொழில்முறையை ஊக்குவிப்பதற்காக, இந்தியா மற்றும் ரஷ்யாவில் உள்ள கணக்கியல் தொழில்முறையின் வளர்ச்சி குறித்த தற்போதைய தகவல்களை எடுத்துரைப்பதும் இந்தப் புரிந்துணர்வு ஒப்பந்தத்தின் நோக்கம். தகவல் சார்ந்த ஆதரவை அளிக்கும் விதமாக, இரண்டு நிறுவனங்களின் இணையதளங்களுக்கும் இணைப்பு வசதி ஏற்படுத்தப்படும்.
மிகப்பெரிய தாக்கம்:
ஐசிஏஐ உறுப்பினர்கள் ரஷ்யாவில் தொழில்முறை வாய்ப்புகளை பெறுவதற்கான சாத்தியக்கூறுகளுக்கும் ஐசிஏஐ மற்றும் ஐபிஏஆர் இடையேயான புரிந்துணர்வு ஒப்பந்தம் வழிவகை செய்யும். ஐசிஏஐ உறுப்பினர்கள் மற்றும் சம்பந்தப்பட்ட இரண்டு நிறுவனங்களின் சிறந்த நலனிற்காக, பரஸ்பர பயனுள்ள உறவுமுறையை மேம்படுத்துவதற்காக, இணைந்து பணியாற்றுவதே இந்தப் புரிந்துணர்வு ஒப்பந்தத்தின் நோக்கம் ஆகும். புரிந்துணர்வு ஒப்பந்தத்தின் மூலம், கணக்கியல் தொழில்முறையில் ஏற்றுமதி சார்ந்த சேவைகளை வழங்கி, ஐசிஏஐ, ரஷ்யாவுடனான கூட்டணியை மேலும் வலுப்படுத்த உதவும்.
பயன்கள்:
ஐசிஏஐ உறுப்பினர்கள், நாடு முழுவதும் உள்ள பல்வேறு நிறுவனங்களில் நடுத்தர முதல் உயர்ந்த பதவிகளை வகிப்பதால், ஒரு நாட்டின் சம்பந்தப்பட்ட நிறுவனங்களில், முடிவுகள்/ கொள்கைகளை மேற்கொள்ளும் உத்திகளில் செல்வாக்கை பயன்படுத்தலாம். உலகம் முழுவதும் 45 நாடுகளில், 68 நகரங்களில் உள்ள பிரதிநிதி அலுவலகங்கள் மற்றும் தனது பரந்த கிளை இணைப்புகளின் மூலம், சம்பந்தப்பட்ட நாடுகளில் பின்பற்றப்படும் நடைமுறைகளை பகிர்ந்துகொள்ளும் முக்கிய பணியை மேற்கொள்வதில் ஐசிஏஐ உறுதி பூண்டுள்ளது. இவ்வாறு பகிர்வதன் மூலம், உலக நாடுகளில் பின்பற்றப்படும் சிறந்த நடைமுறைகளை இந்திய அரசு நடைமுறைப்படுத்தி, அதன் வாயிலாக அந்நிய முதலீடுகளை ஈர்க்கவும், இந்தியாவில் அமைப்புகளை நிறுவ ஊக்குவிக்கவும் உதவிகரமாக இருக்கும். இந்தப் புரிந்துணர்வு ஒப்பந்தத்தால் மத்திய பெரு நிறுவன விவகாரங்கள் அமைச்சகம், இந்திய பட்டய கணக்காளர் நிறுவனம் மற்றும் ரஷ்யாவின் தொழில்முறை கணக்காளர்கள் நிறுவனம் ஆகியவை பயன்பெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748831
-----
(
அறிவியல் மற்றும் தொழில்நுட்பத்துறை
கான்கிரீட்டுகளுக்கு இடையே தெர்மோகோல் பயன்படுத்தி அடுக்குமாடி வீடு: பூகம்பத்தை தாங்கும் என ரூர்கே ஐஐடி ஆராய்ச்சியாளர்கள் கண்டுபிடிப்பு
வெப்ப பாதுகாப்புடன், பூகம்பத்தை தாங்கக்கூடிய கட்டிடங்கள் கட்டுவதற்கு எதிர்காலத்தில் தெர்மோகோல் பயன்படுத்தப்படலாம், இது கட்டுமான பொருட்களை உருவாக்குவதற்கான ஆற்றலை சேமிக்க உதவும் என ரூர்கே ஐஐடி ஆராய்ச்சியாளர்கள் தெரிவித்துள்ளனர்.
இரண்டு அடுக்கு கான்கிரீட்டுகளுக்கு இடையே, விரிவுபடுத்தப்பட்ட பாலிஸ்ட்ரீன் என்ற தெர்மோகோலை, சாண்ட்விச் போல பயன்படுத்தப்படும் முறையை ரூர்கே ஐஐடி ஆராய்ச்சியாளர்கள் கண்டுபிடித்துள்ளனர்.
இந்த தொழில்நுட்பம் மூலம், 4 மாடி வரை கட்டப்படும் கட்டிடங்கள் பூகம்ப அதிர்வுகளை தாங்க முடியும்.
இரண்டு அடுக்கு கான்கிரீட்டுகளுக்கு இடையே தெர்மோகோலை வைத்து சுற்றிலும் வெல்டிங் செய்யப்பட்ட கம்பி வலைகள் மூலம் கான்கிரீட் அமைக்கும் தொழில்நுட்பத்தை அவர்கள் தெரிவித்துள்ளனர். பூகம்பத்தின் போது ஒரு கட்டிடத்தின் மீது செலுத்தப்படும் சக்தி, மந்தநிலையின் விளைவு காரணமாக எழுகிறது என்றும் இது கட்டிடத்தின் நிறை சார்ந்தது என்றும் ஆராய்ச்சியாளர்கள் கூறினர். கட்டிடத்தின் நிறையை குறைப்பதன் மூலம், பூகம்பத்தை தெர்மோகோல் தாங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748246
பிரதமர் அலுவலகம்
மொரீசியஸ் உச்சநீதிமன்றத்தின் புதிய கட்டடத்தை, பிரதமர் நரேந்திரமோடியும், மொரீசியஸ் பிரதமர் பிரவீன் ஜெகன்னாத்தும் கூட்டாக திறந்து வைக்க உள்ளனர்
மொரீசியஸ் உச்சநீதிமன்றத்தின் புதிய கட்டடத்தை, பிரதமர் திரு.நரேந்திர மோடியும், மொரீசியஸ் பிரதமர் திரு.பிரவீன் ஜெகன்னாத்தும், 30 ஜுலை, 2020 வியாழக்கிழமையன்று கூட்டாகத் திறந்துவைக்க உள்ளனர். மொரீசியஸ் நீதித்துறையின் உயர்மட்ட உறுப்பினர்கள் மற்றும் இரு நாட்டுப் பிரதிநிதிகள் முன்னிலையில், காணொளிக் காட்சி வாயிலாக இந்த திறப்பு விழா நடைபெற உள்ளது. இந்திய அரசின் நிதியுதவியுடன் கட்டப்பட்டுள்ள இந்தக் கட்டடம், அந்நாட்டின் தலைநகரமான போர்ட் லூயி நகரில் இந்திய உதவியுடன் மேற்கொள்ளப்பட்ட முதலாவது கட்டமைப்புத் திட்டம் ஆகும்.
2016-ஆம் ஆண்டு, இந்திய அரசு 353 மில்லியன் அமெரிக்க டாலர் மதிப்பீட்டில் வழங்கிய ‘சிறப்புப் பொருளாதாரத் தொகுப்பு’ மூலம் மேற்கொள்ளப்படும் ஐந்து திட்டங்களில் ஒன்றாக, புதிய உச்சநீதிமன்றக் கட்டடம் கட்டப்பட்டுள்ளது. இந்தத் திட்டம், நிர்ணயிக்கப்பட்ட காலத்திற்குள், மதிப்பீட்டைவிட குறைவான செலவில் நிறைவேற்றப்பட்டுள்ளது. சுமார் 4,700-க்கும் மேற்பட்ட சதுரமீட்டர் பரப்பிலான நிலத்தில், 10தளங்களுடன், சுமார் 25,000 சதுர மீட்டர் பரப்பில் இந்தக் கட்டடம் அமைந்துள்ளது. அதிநவீன வடிவமைப்பில், வெளிப்புற வெப்பம் மற்றும் ஒலி ஊடுருவாமல், எரிசக்தி சிக்கனம் உள்ளிட்ட பசுமை அம்சங்களுடன் இந்தக் கட்டடம் கட்டி முடிக்கப்பட்டுள்ளது. இந்தப் புதிய கட்டடத்தில், மொரீசியஸ் உச்சநீதிமன்றத்தின் அனைத்துப் பிரிவுகள் மற்றும் அலுவலகங்கள் அனைத்தும் ஒரே இடத்தில் அமைவதால், உச்சநீதிமன்றத்தின் செயல்பாடு அதிகரிக்கும் என எதிர்பார்க்கப்படுகிறது.
சிறப்புத் தொகுப்புத் திட்டத்தின் கீழ் கட்டப்பட்ட மொரீசியஸின் மெட்ரோ எக்ஸ்பிரஸ் திட்டத்தின் முதற் கட்டத்தையும், புதிய காது, மூக்கு, தொண்டை  மருத்துவமனையையும் 2019-ஆம் ஆண்டு, பிரதமர் நரேந்திர மோடியும், மொரீசியஸ் பிரதமரும், கூட்டாகத் தொடங்கி வைத்தனர். மெட்ரோ எக்ஸ்பிரஸ் திட்டத்தின் முதற்கட்டத்தில், 12 கிலோமீட்டர் தூரத்திற்கான கட்டுமானப் பணிகள், கடந்த ஆண்டு செப்டம்பரில் முடிக்கப்பட்டு, 14 கி.மீ. தொலைவுக்கான இரண்டாம் கட்ட மெட்ரோ லைன் பணிகள் மேற்கொள்ளப்பட்டு வருகிறது. இ.என்.டி.  திட்டத்தின் கீழ், மொரீசியஸில் நாட்டில் 100 படுக்கை வசதிகளுடன் கூடிய அதிநவீன இ.என்.டி. மருத்துவமனை கட்டப்பட்டுள்ளது.
மொரீசியஸ் நாட்டில், இந்திய உதவியுடன் உயர் தரத்தில் மேற்கொள்ளப்பட்டுள்ள இந்தக் கட்டமைப்புத் திட்டங்கள், மொரீசியஸ் மற்றும் அதனைச் சுற்றியுள்ள பகுதியில் இந்திய நிறுவனங்களுக்கு மாபெரும் வாய்ப்பை உருவாக்கும். புதிய உச்சநீதிமன்றக் கட்டடம், நகர மையத்தின் முக்கிய அடையாளமாகத் திகழ்வதுடன், இரு நாடுகளுக்கு இடையேயான நெருங்கிய இருதரப்பு ஒத்துழைப்பை பிரதிபலிப்பதாகவும் இருக்கும்.
பிரதமர் அலுவலகம்
கோவா, மாநிலமாக அறிவிக்கப்பட்ட தினத்தையொட்டி கோவா மக்களுக்கு பிரதமர் வாழ்த்து.
கோவா, மாநிலமாக அறிவிக்கப்பட்ட தினத்தையொட்டி, கோவா மக்களுக்கு பிரதமர் நரேந்திர மோடி வாழ்த்து தெரிவித்துள்ளார்.
“கோவா மாநில தினத்தையொட்டி கோவா மக்களுக்கு நல்வாழ்த்துக்கள். இயற்கை எழிலும், அன்பான இதயங்கள் கொண்ட மனிதர்களும் உள்ள நிலம் கோவா. பல துறைகளிலும் இந்தியா வளர்ச்சிப்பாதையில் நடைபோடுவதற்கு, இந்த மாநிலம் வளம் சேர்க்கிறது. இனி வரும் ஆண்டுகளிலும், கோவா தொடர்ந்து முன்னேற நான் பிரார்த்திக்கிறேன்” என்று பிரதமர் கூறியுள்ளார்.
(
சிறப்பு சேவைகள் மற்றும் கட்டுரைகள்
இந்தியா – ஆஸ்திரேலியா இடையே ஆபரணக் கற்கள் & நகைகள் முதல் ஏற்றுமதி கொடியசைத்து துவக்கி வைப்பு
இந்தியா – ஆஸ்திரேலியா பொருளாதார ஒத்துழைப்பு மற்றும் வணிக ஒப்பந்தத்தின் கீழ் நாட்டின் பல்வேறு துறைமுகங்கள் மற்றும் விமான நிலையங்கள் வாயிலாக முதல் ஏற்றுமதி இன்று கொடியசைத்து துவக்கி வைக்கப்பட்டது. இதன்படி சென்னை விமான நிலையத்திலிருந்து நகைகள் மற்றும் ஆபரணக் கற்கள் ஆஸ்திரேலியாவிற்கு முதன் முறையாக ஏற்றுமதி செய்யப்பட்டது. இந்த நிகழ்வை அயல் வர்த்தக பொது இயக்குனரக மண்டல கூடுதல் இயக்குனர் திருமதி. ராஜலட்சுமி தேவராஜ் கொடியசைத்து துவக்கி வைத்தார்.
அப்போது அவர் பேசுகையில், இந்தியா மற்றும் ஆஸ்திரேலியா இடையேயான பொருளாதார தடைகளை நீக்குவதற்காக இரு நாடுகளும் இணைந்து செயல்படுகின்றன. சுங்கத்தீர்வை அல்லாத உடனடி நடவடிக்கைகள் மூலம் இந்தியர்களின் ஏற்றுமதிக்கான போட்டித்திறன் மற்றும் அதிகளவிலான பங்குச்சந்தை அதிகரிக்கும் என அவர் கூறினார். இரு நாடுகளுக்கு இடையேயான ஒப்பந்தம் ஏற்றுமதி அதிகரிப்பதோடு இந்திய உற்பத்தியாளர்களுக்கு பல்வேறு உழைப்பு மிகுந்த துறைகளுக்கான அதிக பலனை தருகிறது என்று தெரிவித்தார்.
இந்த நிகழ்ச்சியில், விமான சரக்கு சுங்கவரி கூடுதல் ஆணையர் திரு.மகேந்திர வர்மா, துணை ஆணையர் திரு.ஏ.வி.நரசிம்மன் உள்ளிட்டோர் கலந்து கொண்டனர்.
இதே போல எண்ணூர் அதானி கண்டெய்னர் கையாளும் துறைமுகத்திலிருந்து செயின்ட் கோபைன் நிறுவனத்தின் உள் அலங்கார கண்ணாடிகள் ஆஸ்திரேலியாவிற்கு ஏற்றுமதி செய்யப்பட்டது. இந்த நிகழ்வை அயல் வர்த்தக பொது இயக்குனரக மண்டல இணை இயக்குனர் திரு.பி.என்.விஸ்வாஸ் கொடியசைத்து தொடங்கி வைத்தார்.
தமிழ்நாட்டிலிருந்து நகைகள் மட்டுமல்லாது தோல் மற்றும் தோல் அல்லாத செருப்புகள், கைவினைப் பொருட்கள், ஆட்டோ உதிரி பாகங்கள், பொறியியல் தயாரிப்புகள் ஆகியவை ஏற்றுமதி சந்தையில் பெரும் பங்கு வகிக்கின்றன. தமிழ்நாட்டிலிருந்து ஆஸ்திரேலியாவிற்கு ஏற்றுமதி அளவு இந்த வருடத்தில் 500 மில்லியன் அமெரிக்க டாலர்களாக இருக்கும் என்று எதிர்பார்க்கப்படுகிறது.
இந்த நிகழ்ச்சியில் சென்னை சுங்கவரி கூடுதல் ஆணையர் திரு.பாலாஜி, இந்திய ஏற்றுமதியாளர்கள் கூட்டமைப்பின் முன்னாள் தலைவர் திரு. இஸ்ரார் அகமது, செயின்ட் கோபைன் நிறுவன மேலாண் இயக்குனர் திரு.உன்னிகிருஷ்ணன் உள்ளிட்டோர் கலந்து கொண்டனர்.
பிரதமர் அலுவலகம்
உலக வங்கித் தலைவருடன் பிரதமரின் தொலைபேசி உரையாடல்
உலக வங்கித் தலைவர் திரு ஜிம் யோங் கிம்மிடம் இருந்து பிரதமர் திரு நரேந்திர மோடிக்கு இன்று  தொலைபேசி அழைப்பு வந்தது.
எளிதாக வணிகம் செய்தலுக்கான தரவரிசையில் இந்தியாவின் வரலாற்றுச் சிறப்புமிக்க உயர்வுக்காக பிரதமரை திரு கிம் பாராட்டினார். 125 கோடி மக்கள் தொகையைக் கொண்ட ஒருநாடு, நான்காண்டுகள் என்ற குறைவான காலக் கட்டத்தில் 65 இடங்கள் உயர்ந்து சாதனை படைத்திருப்பது மிகவும் பாராட்டுக்குரியது என்று அவர் கூறினார்.
பிரதமர் திரு மோடியின் ஊசலாட்டமற்ற உறுதிப்பாடு மற்றும் தலைமைத்துவம் காரணமாகவே இது சாத்தியமாகி உள்ளது என்றும் திரு கிம் தெரிவித்தார். இது வரலாற்றுச் சிறப்புமிக்க, முன்னெப்போதும் இல்லாத சாதனை என்று அவர் வர்ணித்தார். ஐநா சபையின் சுற்றுச் சூழல் அமைப்பால் புவியின் புரவலர் விருது, சியோல் அமைதிப் பரிசு உட்பட அண்மைக்காலத்தில் பிரதமர் பெற்றுள்ள கவுரவிப்புகளை நினைவுகூர்ந்த திரு கிம் அவற்றுக்காகவும் பாராட்டுத் தெரிவித்தார்.
எளிதாக வர்த்தகம் செய்தலுக்கான இந்தியாவின் முன்முயற்சிகளுக்கு உலக வங்கியின் உறுதியான தொடர்ந்த ஆதரவு இருக்கும் என்றும் திரு கிம் உறுதியளித்தார்.
எளிதாக வணிகம் செய்வதை ஊக்கப்படுத்தும் இந்தியாவின் முயற்சிகளுக்கு தொடர்ச்சியான வழிகாட்டுதலையும், ஆதரவையும் அளித்து வரும் உலக வங்கிக்கும் அதன் தலைவருக்கும் பிரதமர் நன்றி தெரிவித்தார். எளிதாக வர்த்தகம் செய்வதை மேம்படுத்தும் இந்தியாவின் ஆர்வத்திற்கு உலக வங்கியின் இந்தத் தரவரிசை உயர்வு ஊக்கத்தை அதிகரிக்கும் என்றும் அவர் கூறினார்.
பெட்ரோலியம் மற்றம் இயற்கை எரிவாயு அமைச்சகம்
மே 2022-க்கான மாதாந்திர உற்பத்தி அறிக்கை
2022 மே மாதத்தில் கச்சா எண்ணெய் உற்பத்தி 2550.05 ஆயிரம் மெட்ரிக் டன்னாக இருந்தது. இது அந்த மாத இலக்கை விட 2.44 சதவீதம் அதிகமாகும். மே 2021-ஐ விட, 4.60 சதவீதம் உற்பத்தி அதிகம். ஏப்ரல்-மே 2022-ல் மொத்த கச்சா எண்ணெய் உற்பத்தி 5019.72 டிஎம்டி ஆகும். இது இலக்கை விட 2.86 சதவீதம் அதிகமாகும். கடந்த ஆண்டு இதே கால உற்பத்தியை விட 1.79 சதவீதம் அதிகமாகும்.
இயற்கை வாயு உற்பத்தியை பொறுத்தவரை மே 2022-ல் 2913.65 எம்எம்எஸ்சிஎம் ஆக இருந்தது. இது அந்த மாத இலக்கை விட 5.06 சதவீதம் குறைவாகும். எனினும் 2021 மே மாதத்தை விட 6.35 சதவீதம் அதிகமாகும்.
எண்ணெய் சுத்திகரிப்பு நிறுவனங்களால் மே 2022-ல் மேற்கொள்ளப்பட்ட பெட்ரோலிய பொருட்களின் உற்பத்தி 22942.49 டிஎம்டி இது இலக்கை விட 4.49 சதவீதம் அதிகமாகும். முந்தைய ஆண்டின் இதே காலகட்டத்தை விட இந்த உற்பத்தி 17.06 சதவீதம் அதிகமாகும்.
2022 மே மாதத்தில் 23250 டிஎம்டி பெட்ரோலிய பொருட்கள் உற்பத்தி செய்யப்பட்டன. இது இலக்கை விட 4.36 சதவீதம் அதிகமாகும். கடந்த ஆண்டு இதே மாதத்தை விட உற்பத்தி 16.65 சதவீதம் அதிகமாகும்.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1834770
பாதுகாப்பு அமைச்சகம்
பாதுகாப்பு அமைச்சர் ராஜ்நாத் சிங் தனது மாலத்தீவு பயணத்தின் 2-வது நாளில் விரைவு ரோந்து கப்பல் மற்றும் தாக்குதல் கப்பலை மாலத்தீவுக்கு வழங்கினார்
3 நாள் பயணமாக மாலத்தீவு சென்றுள்ள மத்திய பாதுகாப்பு அமைச்சர் திரு ராஜ்நாத் சிங் தனது பயணத்தின் இரண்டாவது நாளில், 2023 மே 2-ம் தேதியன்று மாலத்தீவு தேசிய பாதுகாப்புப் படைகளிடம்  ஒரு விரைவு ரோந்து கப்பல் மற்றும் தாக்குதல் கப்பலை ஒப்படைத்தார். மாலத்தீவு அதிபர் திரு இப்ராஹிம் முகமது சோலி மற்றும் பாதுகாப்பு அமைச்சர் திருமதி மரியா அகமது தீதி ஆகியோர் நிகழ்ச்சியில் கலந்து கொண்டனர்.
இந்நிகழ்ச்சியில் பேசிய திரு ராஜ்நாத் சிங், இந்தியப் பெருங்கடல் பிராந்தியத்தில்  அமைதி மற்றும் பாதுகாப்பிற்காக, இந்தியா மற்றும் மாலத்தீவுகள் இடையேயுள்ள உறுதியின் அடையாளமாக இந்தியாவில் தயாரிக்கப்பட்ட கப்பல்கள், மாலத்தீவுகளிடம் ஒப்படைக்கப்பட்டதை விவரித்தார். “கடந்த சில ஆண்டுகளில் பாதுகாப்பு ஏற்றுமதியில் இந்தியா முன்னணியில் உள்ளது. நமது தேவைகளை மட்டும் பூர்த்தி செய்யாமல், ஏற்றுமதிக்காகவும் உலகத்தரம் வாய்ந்த உபகரணங்களை உற்பத்தி செய்கிறோம். நாம் ஒருவருக்கொருவர் கற்றுக்கொள்ளவும், ஒன்றாக வளரவும் மற்றும் அனைவருக்கும் வெற்றி-வெற்றி சூழ்நிலையை உருவாக்கவும் கூடிய ஒன்றிணைந்த உறவுகளை உருவாக்க விரும்புகிறோம். மாலத்தீவு - இந்தியா இடையேயான உறவு காலப்போக்கில் மேலும் வலுவடையும், ” என்று மத்திய அமைச்சர் கூறினார்.
வளங்கள் சுரண்டப்படுதல் மற்றும் காலநிலை மாற்றம் ஆகியவை இந்தியப் பெருங்கடல் பகுதி எதிர்கொள்ளும் மிக முக்கியமான பொதுவான சவால்களெனக் குறிப்பிட்ட திரு.ராஜ்நாத் சிங், இந்தியப் பெருங்கடல் பரப்பு அமைதியாக இருக்கவும், அதன் வளங்கள் உகந்த முறையில் பயன்படுத்தப்படுவதை உறுதி செய்வதற்கும், கூட்டு முயற்சிகளுக்கு அழைப்பு விடுத்தார். காலநிலை மாற்றம் குறித்துப் பேசிய மத்திய அமைச்சர், இது கடல்சார் சூழலில் பெரும் தாக்கத்தை ஏற்படுத்துவதாகவும், இதனால் தேசிய மற்றும் பிராந்திய வளர்ச்சியில் சவால்கள் உள்ளதாகவும் தெரிவித்தார். காலநிலை மாற்றத்தினால் மாலத்தீவுகளில் பல்வேறு மாறுபாடுகள் ஏற்பட்டுள்ளதை சுட்டிக்காட்டிய அவர், இதனை சரிசெய்ய இணைந்து பணியாற்ற இந்தியா தயாராக இருப்பதாகவும் கூறினார்.
முன்னதாக, மாலத்தீவு அதிபர் இப்ராகிம் முகமது சோலியை ராஜ்நாத் சிங் சந்தித்துப் பேசினார். தற்போதைய திட்டங்கள் மற்றும் பாதுகாப்பு உறவுகளை மேலும் வலுப்படுத்துவதற்கான வழிகள் குறித்து இருவரும் விவாதித்தனர். திரு.ராஜ்நாத் சிங் 2023 மே ஒன்றாம் தேதி மாலே சென்றடைந்தார். அவரது பயணத்தின் முதல் நாளில், மாலத்தீவுகளின் வெளியுறவுத்துறை அமைச்சர் திரு.அப்துல்லா ஷாஹித்துடன் அவர் பேச்சு வார்த்தை நடத்தினார்.
பிரதமர் அலுவலகம்
அமெரிக்க அதிபர் திரு. ஜோசப் ஆர். பிடனுடன் பிரதமர் நரேந்திர மோடி தொலைபேசியில் உரையாடினார்
இந்தியா-அமெரிக்கா இடையேயான விரிவான உலகளாவிய மூலோபாய கூட்டாண்மை மேலும் வலுப்படுவது குறித்து பிரதமர் தமது மன நிறைவை தெரிவித்தார். இது அனைத்து துறைகளிலும் வலுவான வளர்ச்சியை ஏற்படுத்தியுள்ளது என்றார்
இரு நாடுகளிலும் புதிய வேலை வாய்ப்புகளை உருவாக்க உதவும் பரஸ்பர நன்மை பயக்கும் ஒத்துழைப்பின் சிறந்த எடுத்துக்காட்டாக உள்ள ஏர் இந்தியா மற்றும் போயிங் இடையேயான முக்கிய ஒப்பந்தத்தை தலைவர்கள் வரவேற்றனர்
இந்தியாவில் விரிவடைந்து வரும் சிவில் விமானப் போக்குவரத்துத் துறையால் ஏற்படும் வாய்ப்புகளைப் பயன்படுத்திக் கொள்ளுமாறு போயிங் மற்றும் பிற அமெரிக்க நிறுவனங்களுக்கு பிரதமர் அழைப்பு விடுத்தார்
சமீபத்தில் வாஷிங்டன் டி.சி.யில் நடைபெற்ற கிரிட்டிகல் மற்றும் எமர்ஜிங் டெக்னாலஜிஸ் முயற்சிகளின்  முதல் சந்திப்பை இரு தலைவர்களும் வரவேற்றனர். மேலும், விண்வெளி, குறைக்கடத்தி , பாதுகாப்பு மற்றும் பிற துறைகளில் இருதரப்பு ஒத்துழைப்பை வலுப்படுத்துவதற்கான தீவிர விருப்பத்தை வெளிப்படுத்தினர்
இரு நாடுகளுக்கும் இடையிலான துடிப்பான மற்றும் பரஸ்பர நன்மை பயக்கும் மக்களிடையேயான உறவுகளை வலுப்பட
அமெரிக்க அதிபர் திரு. ஜோசப் ஆர். பிடனுடன் பிரதமர் திரு. நரேந்திர மோடி இன்று தொலைபேசியில் உரையாடினார்.
இந்தியா-அமெரிக்கா இடையேயான விரிவான உலகளாவிய மூலோபாய கூட்டாண்மை மேலும் வலுப்படுவது குறித்த தங்களது திருப்தியை பிரதமர் மோடியும் அதிபர் பிடனும் வெளிப்படுத்தினர். இது அனைத்து துறைகளிலும் வலுவான வளர்ச்சியை ஏற்படுத்தியுள்ளது.
இரு நாடுகளிலும் புதிய வேலை வாய்ப்புகளை உருவாக்க உதவும் பரஸ்பர நன்மை பயக்கும் ஒத்துழைப்பின் சிறந்த எடுத்துக்காட்டாக உள்ள ஏர் இந்தியா மற்றும் போயிங் இடையேயான முக்கிய ஒப்பந்தத்தை இரு தலைவர்களும் வரவேற்றனர். இந்தியாவில் விரிவடைந்து வரும் சிவில் விமானப் போக்குவரத்துத் துறையால் ஏற்படும் வாய்ப்புகளைப் பயன்படுத்திக் கொள்ளுமாறு போயிங் மற்றும் பிற அமெரிக்க நிறுவனங்களுக்கு பிரதமர் அழைப்பு விடுத்தார்
இரு நாடுகளிலும் புதிய வேலை வாய்ப்புகளை உருவாக்க உதவும் பரஸ்பர நன்மை பயக்கும் ஒத்துழைப்பின் சிறந்த எடுத்துக்காட்டுக்காக உள்ள ஏர் இந்தியா மற்றும் போயிங் இடையேயான முக்கிய ஒப்பந்தத்தை தலைவர்கள் வரவேற்றனர். இரு நாடுகளுக்கும் இடையிலான துடிப்பான மற்றும் பரஸ்பர நன்மை பயக்கும் மக்களிடையேயான உறவுகளை வலுப்படுத்த தலைவர்கள் ஒப்புக்கொண்டனர்.
இந்தியாவின் தற்போதைய ஜி 20 தலைமையின் போது அதன் வெற்றியை உறுதி செய்வதற்காக தொடர்ந்து தொடர்பில் இருக்க தலைவர்கள் ஒப்புக்கொண்டனர்.
இந்திய அரசின் முதன்மை அறிவியல் ஆலோசகரின் அலுவலகம்
ஆராய்ச்சி மற்றும் மேம்பாட்டு வசதிகளை பகிர்வதற்காக தொடங்கப்பட்ட ஐ-ஸ்டெம் இணையதளம் 2வது கட்டத்தில் நுழைகிறது: 5 ஆண்டு நீட்டிப்புக்கு அனுமதி
ஆராய்ச்சி மற்றும் மேம்பாட்டு வசதிகளை பகிர்வதற்காக தொடங்கப்பட்ட ஐ-ஸ்டெம் இணையதளம் 2வது கட்டத்தில் நுழைகிறது. இதற்கு 5 ஆண்டு நீட்டிப்பை, மத்திய அரசின் முதன்மை அறிவியல் ஆலோசகர் அலுவலகம் வழங்கியுளளது.
ஆராய்ச்சி மற்றும் மேம்பாட்டு வசதிகளை பகிர்ந்து கொள்வதற்காக ஐ-ஸ்டெம் , என்ற தேசிய இணையதளம் கடந்த 2020 ஜனவரியில், பிரதமர் திரு நரேந்திர மோடியால் தொடங்கப்பட்டது.
ஐ-ஸ்டெம்  என்ற இந்த இணையதளம் பிரதமரின் அறிவியல், தொழில்நுட்ப மற்றும் புத்தாக்க ஆலோசனை கவுன்சில்  திட்டத்தின் கீழ் மத்திய அரசின் முதன்மை அறிவியல் ஆலோசகர் அலுவலகத்தின் முயற்சியால் தொடங்கப்பட்டது.
ஐ-ஸ்டெம் திட்டத்துக்கு, 2026ம் ஆண்டு வரை 5 ஆண்டு கால நீட்டிப்பு வழங்கப்பட்டுள்ளது. இதனால் இத்திட்டம் கூடுதல் அம்சங்களுடன் 2வது கட்டத்துக்கு நுழைகிறது.
ஆராய்ச்சியாளர்கள் மற்றும் ஆராய்ச்சி வளங்களை ஒருங்கிணைத்து நாட்டின் ஆராய்ச்சி மற்றும் மேம்பாட்டு சூழலை வலுப்படுத்துவதுதான் ஐ-ஸ்டெம் திட்டத்தின் இலக்கு. இது நாட்டின் ஆராய்ச்சி மற்றும் மேம்பாட்டுக்கு, ஆராய்ச்சியாளர்களுக்கு தேவையான வசதிகள் மற்றும் நிதியை ஐ-ஸ்டெம் இணையதளம் மூலம் வழங்குகிறது.
இரண்டாவது திட்டத்தின் கீழ், இந்த ஐ-ஸ்டெம் இணையதளம், டிஜிட்டல் அட்டவணை மூலம் பட்டியலிடப்பட்ட உள்நாட்டு தொழில்நுட்ப தயாரிப்புகளை வழங்கும். இந்த இணையதளம், பல்வேறு நகர அறிவு மற்றும் கண்டுபிடிப்புக் தொகுப்புகளுக்கான தளத்தையும் வழங்கும். 
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738848
மனித வள மேம்பாட்டு அமைச்சகம்
அகில பாரதிய சிக்ஷா சமகம் 2023-ல் 106 புரிந்துணர்வு ஒப்பந்தங்கள் கையெழுத்தானது
அகில பாரதிய சிக்ஷா சமகம் 2023 மற்றும் தேசிய கல்விக் கொள்கையின் 3-வது ஆண்டு நிறைவை முன்னிட்டு, மத்திய கல்வி, திறன் மேம்பாடு மற்றும் தொழில்முனைவோர் அமைச்சகம் பல்வேறு அமைப்புகள் மற்றும் நிறுவனங்களுடன் 106 புரிந்துணர்வு ஒப்பந்தங்களில் இன்று கையெழுத்திட்டது. இந்த புரிந்துணர்வு ஒப்பந்தங்கள் பொது மற்றும் தனியார் நிறுவனங்களின் ஒத்துழைப்பை ஊக்குவிப்பதோடு பல துறைகளில் புதுமையான கண்டுபிடிப்புகள், ஆராய்ச்சி மற்றும் அறிவு பரிமாற்றத்தை ஊக்குவிக்கிறது.
மத்திய கல்வி, திறன் மேம்பாடு மற்றும் தொழில் முனைவோர் துறை அமைச்சர் திரு.தர்மேந்திர பிரதான், மத்திய கல்வித்துறை இணையமைச்சர்கள் திரு.சுபாஷ் சர்க்கார், திருமதி அன்னபூர்ணா தேவி மற்றும் திரு.ராஜ்குமார் ரஞ்சன் சிங் ஆகியோர் முன்னிலையில் இந்த கையெழுத்து கையெழுத்தானது.
பள்ளிக் கல்வி மற்றும் எழுத்தறிவு:
சிபிஎஸ்இ-யின் கீழ், திறன் மேம்பாடு மற்றும் கல்வியில் குறிப்பிட்ட கவனம் செலுத்த பல்வேறு நிறுவனங்களுடன் 15 புரிந்துணர்வு ஒப்பந்தங்கள் கையெழுத்தாகின. இந்திய சைகை மொழியை ஊக்குவிக்க இந்திய சைகை மொழி ஆராய்ச்சி மற்றும் பயிற்சி மையத்துடன் 3 புரிந்துணர்வு ஒப்பந்தங்கள் கையெழுத்திடப்பட்டுள்ளன. பல மாநிலங்களின் பள்ளிக் கல்வித்துறையுடன், இ-வித்யா முன்னெடுப்பின் கீழ், என்.சி.இ.ஆர்.டி 20 புரிந்துணர்வு ஒப்பந்தங்களில் கையெழுத்திட்டுள்ளது.
உயர்கல்வி:
உயர்கல்வித் துறையில், இந்திய அறிவு முறையை மேம்படுத்த 6 புரிந்துணர்வு ஒப்பந்தங்கள் ஏற்படுத்தப்பட்டன. தேசிய கல்வி தொழில்நுட்ப மன்றம்  மற்றும் அகில இந்திய தொழில்நுட்பக் கல்வி கவுன்சில்  ஆகியவற்றின் கீழ் 14 புரிந்துணர்வு ஒப்பந்தங்கள் கையெழுத்தாகின. பல்வேறு வெளிநாட்டு பல்கலைக் கழகங்களுடன் யுஜிசி 5 புரிந்துணர்வு ஒப்பந்தங்களில் கையெழுத்திட்டது.
திறன் மேம்பாடு மற்றும் தொழில்முனைவோர் அமைச்சகம்:
பல்வேறு நிறுவனங்களுடன் மொத்தம் 14 புரிந்துணர்வு ஒப்பந்தங்கள் கையெழுத்தாகின. இந்த ஒத்துழைப்புகள் இளைஞர்களுக்கு அதிநவீனத் திறன்களை வழங்குவதற்கும், கண்டுபிடிப்புகளை ஊக்குவிப்பதற்கும், மத்திய அரசு கொண்டுள்ள உறுதியைக் குறிக்கின்றன.
பொருளாதார விவகாரங்களுக்கான மத்திய அமைச்சரவைக் குழு
பீகார் மற்றும் ஜார்க்கண்டில் வடக்கு கோயல் நீர்த்தேக்க திட்டத்தின் எஞ்சிய பணிகளை முடிப்பதற்கான திருத்தப்பட்ட செலவுக்கு அமைச்சரவை ஒப்புதல் அளித்துள்ளது
பீகார் மற்றும் ஜார்க்கண்டில் வடக்கு கோயல் நீர்த்தேக்கத் திட்டத்தின் எஞ்சியுள்ள பணிகளை முடிக்க, 2017 ஆகஸ்டில் ஒப்புதல் அளிக்கப்பட்ட 1,622.27 கோடி  என்பதற்கு மாறாக ரூ.2,430.76 கோடி மதிப்பீடு  என்ற ஜல்சக்தி அமைச்சகத்தின் நீர்வளம், நதிகள் மேம்பாடு மற்றும் கங்கை புனரமைப்புத் துறையின் முன்மொழிவுக்கு பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
எஞ்சியுள்ள பணிகள் முடிந்ததும், ஜார்கண்ட் மற்றும் பீகாரில் வறட்சியால் பாதிக்கப்பட்ட நான்கு மாவட்டங்களில் ஆண்டுக்கு கூடுதலாக 42,301 ஹெக்டேருக்கு நீர்ப்பாசன வசதி கிடைக்கும்.
1972 ஆம் ஆண்டில் பீகார் அரசு தனது சொந்த வளங்களிலிருந்து அணை கட்டுதல் மற்றும் துணை நடவடிக்கைகளைத் தொடங்கியது. 1993 ஆம் ஆண்டு வரை தொடர்ந்த இப்பணி, அந்த ஆண்டில் பீகார் அரசின் வனத்துறையால் நிறுத்தப்பட்டது. அணையில் தேங்கும் தண்ணீர் பெட்லா தேசியப் பூங்கா மற்றும் பலமு புலிகள் காப்பகத்திற்கு அச்சுறுத்தலாக இருக்கும் என்ற அச்சம் காரணமாக, அணை கட்டும் பணி நிறுத்தப்பட்டது. 2016 ஆம் ஆண்டில், வடக்கு கோயல் நீர்த்தேக்கத் திட்டத்தின் மீதமுள்ள பணிகளை முடிப்பதற்கு உதவிசெய்ய மத்திய அரசு முடிவு செய்தது. பலமு புலிகள் காப்பகத்தின் மையப் பகுதியைக் காப்பாற்றும் வகையில் நீர்த்தேக்கத்தின் அளவைக் குறைக்க முடிவு செய்யப்பட்டது. இத்திட்டத்தின் மீதமுள்ள பணிகளை ரூ.1622.27 கோடி மதிப்பீட்டில் முடிக்க 2017 ஆகஸ்டில் மத்திய அமைச்சரவை ஒப்புதல் அளித்தது.